—— ceri . Lane DE AUR 


Era odată un împărat puternic si mare, si avea 
pe lingă palaturile sale o grădină frumoasă, bogată de 
flori, si mestesugitá nevoie mare! Asa grädinä nu se mai 
văzuse pind atunci p-acolo. În fundul grădinei avea şi un 
măr care făcea mere de aur, si de cînd îl avea el nu putuse 
să mänince mere coapte, căci, după ce le vedea înflorind, 
crescind si pirguindu-se, venea oarecine noaptea, si le fura 
tocmai cînd erau să se coacă. Toţi paznicii din toată îm- 
părăţia si cei mai aleşi ostași, pe care îi pusese împăratul 
ca să pindească, n-au putut să prindă pe hoți. În cele din 
urmă veni fiul cel mai mare al împăratului şi-i zise : 
— Tată, am crescut în palaturile tale, m-am plimbat 
prin astă grădină de atitea ori, si am văzut roade foarte 
frumoase în pomul din fundul grădinei, dar n-am putut 
gusta niciodată din ele; acum a dat în copt, dă-mi 
voie ca nopțile astea să păzesc însumi, şi mă prinz 
că voi pune mina pe acel tilhar care ne jefuieste. 

— Dragul meu, zise tată-său, atitia oameni voinici au 
păzit, si n-au făcut nici o ispravă, doresc prea mult sá 


văz la masa mea măcar un măr din acest pom care m-a 

ținut atita sumă de bani; si de aceea iată, má înduplec 

şi te las ca să pindesti, măcar că nu-mi vine a crede 

că o să izbutesti. 

Atunci fiul împăratului se puse la pindä o săptămînă 

întreagă : noaptea pindea si ziua se odihnea; iar cînd fu 

într-o dimineaţă, se întoarse trist la tată-său și-i spuse 

cum priveghease pind la miezul nopții, cum mai pe urmă 

îl apucase o piroteală de nu se mai putea ține pe picioare, 
cum mai tîrziu, somnul îl coplesi 
şi căzu ca un mort, fără să se 
poată destepta decit tocmai cînd 
soarele era ridicat de două sulițe, 
si atunci văzu că merele lipsesc. 

Nepovestitä fu mihnirea tatălui său, cînd auzi spuin- 

du-i-se astă întîmplare. 

De silă, de milă, fu nevoit a mai aștepta încă un an, 

ca să facă şi voia fiului său celui mijlociu, care cerea 

cu stáruintá de la tatá-sáu ca să-l lase si pe dinsul să 

Dindeascä, si se legă că el va prinde pe hoţii care ti 

făceau atita întristare. 

Timpul veni, merele ince- 

pură a se pirgui ; atunci fiul 

său cel mijlociu păzi şi el; 

dară päti ca şi frate-säu cel 

mare. Tată-său, deznădăjduit, pusese în gind să-l taie : 

dară fiul său cel mai mic, Prislea, veni cu rugăciune 

către tată-său, şi-i zise : 

— Tată, atitia ani l-ai ţinut, ai suferit atîtea necazuri 

după urma acestui pom, mai lasá-l, rogu-te, şi anul 

acesta, să-mi încerc şi eu norocul. 

— Fugi d-aci, nesocotitule, zise împăratul. Fraţii tă 

cei mai mari, atiti si atiti oameni voinici şi deprinsi cu 

nevoile, n-au putut face nimic, si tocmai tu, un mucos 


ca tine o să izbutească? N-auzi tu ce prăpăstii spun 
frații tăi? Aici trebuie să fie ceva vrăji. 

Eu nu má incumet, zise Prislea, a prinde pe hoţi, 
ci zic că o încercare de voi face si eu, nu poate să-ți 
aducă nici un rău. 

Împăratul se înduplecă, mai lăsă pomul netăiat încă un 
an. Sosi primăvara : pomul înflori si mai 
frumos şi legă mai mult decît altădată. Îm- 
păratul se veseli de frumuseţea florilor şi de 
mulțimea roadelor sale, dară cînd se gindea că 
nici anul acesta n-o să aibă parte de merele 
lui cele aurite, se cäia că l-a lăsat netdiat. 
Prislea se ducea adesea prin grădină, da 
ocol märului si tot plănuia. În sfirsit, merele începură 
a se pirgui. Atunci fiul cel mai mic al împăratului zise : 
— Tată, iată a sosit timpul : mă duc să pindesc si eu. 
— Du-te, zise împăratul, dar negresit că si tu ai să 
te întorci rusinat ca fraţii tăi cei mai mari. 

— Pentru mine n-are să fie aşa mare ruşine, zise el; 
fiindcă eu nu numai că sînt mai mic, dară nici nu mă 
leg ca să prinz pe tilhari, ci numai o cercare să fac. 
Cum veni seara, se duse, isi luă cărți de cetit, două tepuse, 
arcul si tolba cu săgețile. Îşi 
alese un loc de pîndă, într-un 
colt, pe lingă pom, bátu tepu- 
sele în pămînt si se puse între ele, 
așa cum să-i vină unul dinainte 
si altul la spate ca, dacă îi va veni somn, si ar motäi, să se 
lovească cu barba în cel de dinaintea lui si dacă ar da 
capul pe spate, să se lovească cu ceafa în cel de dinapoi. 
Astfel pindi, pînă cînd într-una din nopți, cam după mie- 
zul nopţii, simţi că-l atinge incetisor boarea zorilor care 
îl îmbăta cu mirosul său cel plăcut, o pirotealä molesi- 
toare se alegă de ochii lui ; dară loviturile ce suferi, vrind 


să moțăiască, îl desteptarä, şi rămase priveghind pînă 
cînd, pe la revärsatul de zori, un ușor fisüt se auzi prin 
grădină. Atunci, cu ochii țintă la pom, luă arcul si sta 
gata, fişiitul se auzi mai tare si un oarecine se apropie de 
pom si se apucă de ramurile lui ; atunci el dete o săgeată, 
dete două si cînd dete cu a treia, un geamät ieși de lingă 
pom, si apoi o tăcere de moarte se făcu; iară el, cum se 
lumină puţin, culese cîteva mere din pom, le puse pe o tip- 
sie de aur si le duse la 
tatăl său. Niciodată 
n-a simţit împăratul 
mai mare bucurie de- 
cît cînd a văzut la 
masa sa merele de aur, din care nu gustase niciodată. 
— Acum, zise Prislea, să căutăm si pe hot. Dară impära- 
tul, mulțumit că pipăise merele cele aurite, nu mai voia să 
ştie de hoți. Fiul său însă nu se lăsa cu una cu două, 
ci arătind împăratului dira de singe ce lăsase pe pämint 
rana ce făcuse hotului, îi spuse că se duce să-l caute 
si să-l aducă împăratului chiar din gură de şarpe. Si 
chiar de a doua zi vorbi cu fraţii lui, ca să meargă 
împreună pe urma hotului şi să-l prinză. 

Fraţii săi prinseră pizmă pe el, pentru că fusese mai 
vrednic decît dinsii, şi căutau prilej ca să-l piarză ; de 
aceea si voiră bucuros să meargă. Ei se pregătiră si 
pornirá. Se luară, deci, după dira singelui şi merse, 
merse pind ce tesird la o prăpastie unde se pierdu dira. 
Ocolirá împrejurul prăpastiei si văzură că dira de 
sînge nu mai înainta. Atunci pricepură ei că în pră- 
pastia aceea trebuie să locuiască furul merelor. 

Dară cum să se lase înăuntru? Porunciră numaidecit 
virteje si funii groase, si îndată se si gătiră. Le asezard, 
si se lăsă fratele cel mare, dară, zise el, cînd voi scutura 
fringhia, să mă scoateţi afară; asa si făcură. După 


fratele cel mare se cobori cel mijlociu, si făcu si el ca 
cel dintii, atita numai că se lăsă ceva mai în jos. 
— Acum e rîndul meu să mă las în prăpastie, zise Prislea, 
văzînd că fraţii cei mari se codesc ; cînd voi mişca frin- 
ghia, voi mai mult să mă lăsaţi in jos ; si după ce veți vedea 
că fringhia nu se mai duce la vale să puneţi paznici să pă- 
zeascä, si cînd se va vedea că fringhia se mișcă, de loveşte 
marginile groapei, sá o trageţi afară. Se lăsă şi cel mai mic 
din frați, si de ce mișca fringhia d-aia îl lăsa mai jos, și-l 
lăsară, şi-l lăsară pînă ce văzură că fringhia nu mai sta 
întinsă, cum este cînd are ceva atîrnat de capătul ei. 
Atunci fraţii tinurá sfat si ziserá: să 
aşteptăm pînă ce vom vedea dacă face 
vreo izbindä, şi atunci, ori bine ori rău, 
de va face, să-l pierdem ca sá ne curátim | 
de unul ca dinsul care ne face de ruşine. 
Prislea ajunse pe tärimul celalt, se uită cu sfială în toate 
părțile, şi cu mare mirare văzu toate lucrurile schimbate : 
pămintul, florile, copacii, lighioni, altfel făptuite erau 
p-acolo. Deocamdată îi cam fu frică, dară îmbărbătindu- 
se, apucă pe un drum si merse pind dete de niște palaturi cu 
totul si cu totul de aramă. 
Neväzind nici pui de om, 
pe care să-l întrebe cite 
ceva, întră în palat, ca 
să vază cine locuia acolo. 
În pragul usei îl intimpind o fată frumoasă, care zise : 
— Ajunsei să mai văd om de pe tärimul nostru. Cum ai 
ajuns aice, frate, îl întrebă ea, aici este moşia a trei fraţi 
zmei, care ne-a răpit de la părinţii nostri, şi sîntem trei 
surori si fete de împărat, de pe tärimul de unde eşti tu. 
Atunci el povesti în scurt toată istoria cu merele, cum a 
rănit pe hot, si cum a venit după dira singelui pînă la 
groapa pe unde s-a lăsat în jos la ea, şi o întrebă ce 


fel de oameni sint zmeii aceia si dacă sint voinici. 
Ea îi spuse apoi că fiecare din zmei şi-a ales cite una din 
ele, si le tot sileste să-i ia de bărbaţi ; iară ele se tot împo- 
trivesc cu fel de fel de vorbe, cerindu-le cite în lună şi în 
soare, si se fac luntre si punte de le împlinesc toate voile. 
— Bi sînt, în adevăr, voinici, adăugă ea, însă poate it 
vei birui. Dard, pind una, alta, ascunde-te, vai de 
mine! undeva, sá nu dea zmeul peste tine in casa lui, 
că e năbădăios, si se face leu paraleu. Acum e timpul cînd 
are să vină la prinz, si are obicei de aruncă buzduganul 
cale de un conac şi loveşte în ușă, în masă, şi se pune în cui. 
N-apucă sá isprăvească vorba, si 
se auzi ceva că suierä, că lovește 
în ușă, în masă, şi buzduganul 
se arătă si se asezä în cui. Dară Prislea luă buzdu- 
ganul, îl azvirli înapoi mai departe decît il azvirlise 
zmeul; si cind era prin dreptul lui, il atinse pe umere. 
Zmeul, speriat, stätu in loc, se uitä dupä buzdugan, se 
duse de-l luă si se întoarse acasă. Cind era la poartă, 
începu să strige: 

— Him! him! aici miroase a 
carne de om de pe tărimul celă- 
lalt ; si văzînd pe fiul de împărat 
ce-i iesise înainte, îi zise : 

— Ce vînt te-a adus pe aici; 
omule, ca să-ți rămiie oasele pe alt tärim? 

— Am venit ca să prinz pe furii merelor de aur ale 
tatălui meu. 

— Noi sîntem, îi zise zmeul; cum vrei să ne batem? 
În buzdugane să ne lovim, în săbii să ne tăiem, ori 
în luptă să ne luptăm? 

— Ba în luptă că e mai dreaptă, răspunse Prislea. 
Atunci se apucarä la trintă, si se luptard, si se luptarä, 
pind cînd zmeul băgă pe Prislea in pămînt pind la 


glezne ; iară Prislea se opinti o dată, aduse pe zmeu si 

trintindu-l, îl băgă în pămint pînă în genunchi şi-i şi 

täie capul. Fata cu ochii plini de 

lacrämi îi mulțumi că a scäpat-o de 

zmeu, și-l rugă să-i fie milă si de 

surorile ei. Dupä ce se odihni vreo 

două zile, porni, după povata fetei, 

la soră-sa cea mijlocie, care avea palaturile de argint. 

Acolo, ca si la cea mare, fu primit cu bucurie ; fata il 

rugă să se ascunză; iară el nu voi; ci, cînd veni buz- 

duganul să se aşeze in cui, pe care-l aruncase zmeul ei 

cale de două conace, el îl aruncă mult mai îndărăt, izbind 

si pe zmeu în cap; iară zmeul veni tulburat, se luptă cu 

Prislea ca şi frate-său cel mare, şi rămase şi el mort. 
Fata, după ce îi mulțumi, îl povă- 
tui cum să facă ca să scape din 
robie şi pe sora lor cea mai mică. 
— Desi e mai puternic, zise fata, 
decit fraţii lui pe care i-ai omorit, 
dar mai ales că e si cam bolnav 

din lovitura ce i-ai dat cu săgeata cind a vrut să fure 

merele, nădăjduiesc că-i vei veni de hac. 

O săptămină întreagă se desfătară împreună cu amin- 

două fetele, si Prislea, odihnindu-se de ostenelile ce 

încercase, porni si către zmeul de al treilea. 

Vázind palaturile de aur in care locuia zmeul cel mic 

rămase cam pe ginduri, dară luindu-si 

inima în dinţi întră înăuntru. 

Cum îl văzu fata, îl rugă să o scape de 

zmeu, care zicea ea, e hotärit ca îndată 

ce se va face sănătos bine, să o silească, 

ori cum să se însoțească cu dinsul. 

Abia isprävise vorba, şi buzduganul, izbind în uşă si în 

masă, se puse în cui. Prislea întrebă ce putere are zmeul, 


si îi spuse că aruncă buzduganul cale de trei conace; 
atunci el il aruncă si mai departe, lovindu-l în piept. 
Zmeul, turbat de minie, se întoarse numaidecit acasă. 
— Cine este acela care a cutezat să calce hotarele 
mele si să intre în casa mea? 

— Eu sînt, zise Prislea. 

— Dacă esti tu, îi răspunse zmeul, am să te pedepsesc 
amar pentru nesocotinta ta. Cum ai vrut, venit-ai; 
dară nu te vei mai duce cum vei voi. Atunci se învoiră 
să se ia la luptă dreaptă, 


si. se luptară, 50 
si se luptară, 

iară cînd fu pe la nămiezi, se făcură amindoi două focuri 
si asa se băteau ; un corb, însă le tot da ocol croncánind. 
Văzindu-l, zmeul îi zise : 

— Corbule, corbule, ia seu în unghiile tale si pune 
peste mine, cá-ti voi da stirvul ăsta fie. 

— Corbule, corbule, îi zise si Prislea, dacă vei pune 
peste mine seu, eu iti voi da trei stirvuri. 

— Unde dă Dumnezeu să cază o asemenea tiflă peste 
mine! Mi-aş sătura sălașul întreg. 

— Adevăr gräieste gura mea, îi răspunse Prislea. 
Corbul, fără a mai intirzia aduse în unghiile sale seu, 
puse peste viteazul Prislea, şi prinse mai multă putere. 
Către seară, zise zmeul către fata de împărat, care privea 
la dinsii cum se luptau, după ce se făcuseră iară oameni : 
— Frumușica mea, dä-mi niticä apă să má răcoresc, 
şi-ţi făgăduiesc sá ne cununám chiar miine. 

— Frumuşica mea, îi zise Prislea, dă-mi mie apă, 
şi-ţi făgăduiesc că te duc pe tärimul nostru si acolo 
să ne cununăm. 


y" 
Fata de împărat dete apă lui Prislea de báu, si prinse 
mai multă putere; atunci strînse pe zmeu în brate, il 
ridică în sus, şi cînd îl lăsă jos, îl băgă pină în genunchi 
în pămînt; se opinti şi zmeul, ridică si el în sus pe 
Prislea, si lasindu-l jos îl băgă pind la briu; puindu-si 
toate puterile, Prislea mai strinse o dată pe zmeu de-i 
pîrii oasele si aducîndu-l, îl trinti asa de grozav, de îl 
bagă pind în git în pămînt şi-i si tăie capul ; iară fetele de 
bucurie se adunară împrejurul lui, îl luară in brate, îl 
sărutară si îi ziseră : de azi înainte frate sá ne fü. Îi 
spuseră apoi că fiecare din palaturile zmeilor are cite un 
bici, cu care loveşte în cele patru colțuri ale lor şi se fac 
nişte mere. Așa făcură, şi fiecare din fete avură cîte un 
măr. Se pregätirä deci să se întoarcă pe tärimul nostru. 
Ajungind la groapă, clătină fringhia de se lovi de toate 
marginile groapei. Paznicii de sus pricepurä că trebuie să 
tragă fringhia... Se puseră la virtejuri şi scoaseră pe fata 
cea mare cu mărul ei de aramă. Ea, cum ajunse sus, arătă 


un räväsel ce-i dase Prislea, în care scria că are să ia 
de bărbat pe frate-său cel mai mare. Bucuria fetei fu 
nespusă cînd se văzu iară pe lumea unde se născuse. 
Läsarä din nou fringhia, şi scoase pe fata cea mijlocie, 
cu mărul ei de argint şi cu o altă scrisoare în care o 
hotára Prislea de soție fratelui celui mijlociu. 

Mai lăsară fringhia si scoase şi pe fata cea mică ; 
aceasta era logodnica lui Prislea; însă mărul ei cel 
de aur nu-l dete, ci il tinu la sine. 

El simtise de mai-nainte că fraţii săi îi poartă simbetele 
şi cînd se mai lăsă fringhia, ca să-l ridice si pe el, dînsul 
legă o piatră şi puse căciula d-asupra ei ca să-i cerce, 
iară fraţii dacă văzură căciula, socotind că este fratele 
lor cel mic, slăbiră virtejile si deteră drumul fringhiei, 
care se lăsă în jos cu mare iutealä, ceea ce făcu pe 
frați să crează că Prislea s-a prăpădit. 

Luară, deci, fetele, le duseră la împărat, îi spuseră cu 
prefăcută mihnire că fratele lor s-a prăpădit, şi se cunu- 


nară cu fetele, după cum rînduise Prislea. Iara cea mică 
nu voia cu nici un chip să se mărite, nici să ia pe altul. 
Prislea, care şedea departe, văzu piatra, care căzuse cu 
zgomot, şi se gîndea ce să facă ca să iasă afară. Pre 
cînd se gindea si se plingea, dinsul auzi un țipăt si o văie- 
tare care îi umplu inima de jale; se uită 
împrejur şi văzu un balaur care se înco- 
lăcise pe un copac si se urca să mänince 
niste pui de Zgriptor. Scoase palosul 
Prislea, se repezi la balaur st numai- 
decît îl făcu în bucățele. 
Puii, cum vdaurd, îi multumird şi-i ziserá: 
— Vino-incoa, omule viteaz, să te ascun- 
dem aici, că de te va vedea mama noastră te înghite de bu- 
curie. Traserd o pană de la unul din pui şi-l ascunseră in ea. 
Cind veni Zgriptoroaica si văzu grămada aia mare de bu- 
cätele de balaur, întrebă pe pui cine le-a făcut ăst bine? 
— Mamă, ziseră ei, este un om de pe tärimul celălalt 
şi a apucat încoa spre răsărit. 
— Mă duc, le zise ea, să-i mulțumesc: 
Ea porni ca vintul înspre partea încotro ii pu- 
sese puii că a apucat omul. După cîteva minute se întoarse : 
— Spuneti-mi drept, le zise, încotro s-a dus. 
— Spre apus; mamá. 
Și într-o bucată de vreme, ca de cînd începui să vă 
povestesc, străbătu cele patru parti ale tärimului de 
jos şi se întoarse cu deşert. Ea ceru ca numaidecit 
să-i spuie. În cele mai de pe urmă îi ziseră puii : 
— Dacă ti l-om arăta, mamă, ne fágáduiesti că nu-i 
vei face nimic? 
— Vă făgăduiesc, dragii mei. 
Atunci ei îl scoaseră din pană si îl arátará; iară ea, 
de bucurie il strînse în brate si cît p-aci era să-l inghitä, 
dacă nu l-ar fi acoperit puii. 


- 


— Ce bine vrei să-ţi fac şi eu pentru că mi-ai scăpat 
puii de moarte? 

— Sá mă scoţi pe tárimul celălalt, răspunse Prislea. 
— Greu lucru mi-ai cerut, îi zise Zgriptoroaica, dară 
pentru că tie iti sînt datoare mintuirea puilor mei, mă 
învoiesc la asta. Pregäteste o sută oca de carne, făcută 
bucățele de cite o oca una, şi o sută de piini. 

Fácu ce făcu Prislea, gäti piinile şi carnea si le aduse 
la gura groapei. Zgriptoroaica zise: 

— Pune-te d-asupra mea cu merinde cu tot, şi de cite ori oi 
întoarcecapul, să-mi dai cite o pîine si cîteo bucată de carne. 
Se asezará si pornirá, dindu-i, de cite ori cerea, pîinea si 
carnea. Cînd era aproape, aproape să iasă d-asupra, 
pasărea uriașă mai întoarse capul să-i mai dea de min- 
care; dară carnea se sfirsise. Atunci Prislea, fără să-și 
piardă cumpátul, trase palosul şi-şi táie o bucată de carne 
moale din coapsa piciorului de sus si o dete Zgriptoroaicei. 
După ce ajunseră d-asupra şi văzu că Prislea nu putea 
să umble, îi zise Zgriptoroaica : 

— Dacă nu era binele ce mi-ai făcut şi rugăciunea puilor 
mei, mai că te mincam. Eu am simțit că, carnea care 
mi-ai dat-o în urmă era mai dulce decît cea mai înainte 
şi n-am inghitit-o ; rău ai făcut de mi-ai dat-o. 

Apoi o dete afară dintr-însa, i-o puse la loc, o unse cu scui- 
pat de al său si se lipi. Atunci se imbrátisará, îşi multu- 
miră unul altuia şi se despärtirä, ea se 
duse în prăpastia de unde iesiserä şi 
Prislea plecă către împărăția tatălui 
său. Plecă către oraşul în care locuiau 
părinții şi fraţii lui; îmbrăcat fiind în 
haine ţărăneşti, intilni nişte drumeti si 
află de la dinsii, că fraţii lui au luat de 
soții pe fetele care le-a trimis el, după 
cum le hotärise însuşi, iar părinţii lui 

erau foarte mihniti de pieirea fiului lor celui mai mic; 
că fata cea mică e îmbrăcată in negru şi-l jeleste si că 
nu voiește a se mărita nici în ruptul capului, măcar că au 
petit-o mai multi fii de împărat; că acum, în cele din 
urmă, fraţii lui i-au adus un ginere prea frumos, si că o 
silesc cu toții să-l ia si că nu se ştie de va putea scăpa. 
Prislea, auzind de toate acestea, nu putin s-a întristat in 
sufletul lui, si cu inima infrintä, a intrat în oras. Mai 
cercetind în sus si in os, află că fata a zis împăratului, 
că dacă voiește să o mărite cu tînărul care îl aduseră, să 
poruncească a-i face si a-i aduce la odoare o furcă cu caie- 
rul şi fusul cu totul de aur şi să toarcă singură, fiindcă 
așa îi făcuse si zmeul si asta îi plăcea mult. Mai află 
că împăratul chemase pe starostea de argintari şi-i porun- 
cise zicindu-i; iată, de azi în trei säptämini să-mi dai 
gata furca care o cere fata mea cea mică; că de unde 
nu, unde-fi stau picioarele, iti va sta si capul; si bietul 
argintar se întoarse acasă trist si plingind. 

Atunci Prislea se duse de se băgă ucenic la argintar. 
Prislea tot văzînd pe stápinu-sáu văitindu-se fiindcă 
nu izbutise a face furca după porunceală, îi zise: 
— Stäpine, te văd trist că nu poţi să faci furca ce ţi-a 
poruncit împăratul, iată mai sînt trei zile pind să se 
împlinească sorocul ce ţi-a dat : lasá-má pe mine să o fac. 
Argintarul il goni zicindu-i: 

— Aliti meşteri mari n-au putut să o facă si tocmai un 
trenteros ca tine să o facă? 
— Dacă nu-ţi voi da furca 
de azi în trei zile, răspunse 
Prislea, să-mi faci ce vei voi. 
Atunci se invoirä a-i da o odaie 
să lucreze numai Prislea singur si pe fiecare noapte să-i 
dea cite o trdistuta de alune si cite un pahar de vin bun. 
Argintarul îi ducea grija, fiindcă ascultind pe la usd, 


n-auzea alt decît cum spărgea la alune pe nicovalä. Iara 

cînd fu a treia zi el ieși dis-de-dimineata din odaie cu 

furca pe tavă, pe care o scoase din mărul zmeului, ce era 

la dinsul, şi o dete argintarului ca să o ducă fetei împă- 

ratului. 

Argintarul nu mai putea de bucurie, şi-i făcu un rind 

de haine; iar pe la nămiezi, cînd venise slujitorii 

împăratului ca să-l cheme la palat, el se duse şi-i dete 

furca care torcea singură. 

După ce împăratul se minună de frumuse- 

tea ei, dete argintarului doi saci cu bani. 

Fata, cum văzu furca, îi trecu un fier ars 

prin inimă ; ea cunoscu furca si pricepu că 

Prislea cel viteaz trebuie să fi ieşit d-asu- 

pra pămîntului. Atunci zise împăratului : 

— Tată, cine a făcut furca, poate să-mi 

facă un lucru pe care mi l-a adus la odoare zmeul. 

Iară împăratul chemă îndată pe argintar şi-i porunci 

să-i facă o closcá cu pui cu totul si 

cu totul de aur, şi-i dete soroc trei 

săptămini, si dacă nu i-o face-o, 

unde îi stă picioarele, îi va sta si 

capul. Argintarul, ca şi de celalt 

rind, se întoarse acasă trist, dispretui ca si intiia oară pe 

Prislea, care îl intrebase si de astă dată ; iară dacă se inte- 
leseră la cuvinte, se învoiră 


& şi lucrul se si sávirsi cu bine. 
Cind văzu argintarul closca 

Y cloncánind si puii piuind, cu 
Q totul si cu totul de aur si ciu- 

gulind mei tot de aur, inte- 

lese cá trebuie sá fie lucru máestru. Argintarul luá closca, 


o duse la împărat, iară împăratul, după ce se minuná în- 
destul de frumusețea si gingásia lor, o duse fetei şi-i zise : 


— Iată, fi s-au împlinit toate voile 3 acum, fata mea, 
să te gätesti de nuntă. 
— Tată, îi mai zise fata, cine a făcut aste două lucruri, 
trebuie să aibă si mărul de aur al zmeului 3 Dorunceste, 
rogu-te argintarului să aducă pe meșterul care le-a făcut. 
Primind porunca asta argintarul, se infátisá împăra- 
tului, rugîndu-se să-l ierte si zicîndu-i : 
— Cum o să aduc înaintea măriei tale pe meșter, fiindcă 
este un om prost şi trenteros si nu este vrednic să vază 
luminata față a märiei tale. 
Împăratul porunci să-l aducă ori cum 
ar fi. Atunci argintarul, după ce puse 
de spălă pe Prislea, și-l curăță, îl 
îmbrăcă în niște haine noi și-l duse la 
> împăratul ; iară împăratul îl infärisä 
— fetei. Cum îl văzu fata, il si cunoscu. 
Ea nu putu să-și tie lacrimile care o podidiseră, de 
bucurie mare ce avu, si zise împăratului : 
— Tată, acesta este viteazul care ne-a scăpat din 
mina zmeilor. 
St, dînd în genuche, îi săruta mîinile si pe fata si pe dos. 
Luindu-i seama bine împăratul, îl cunoscu și dinsul, 
măcar că foarte mult se schimbase. II îmbrățişă şi-l 
sărută de sute de ori. Dar el tăgăduia. 
În cele mai din urmă, inima lui induiosatä de rugä- 
ciunile tatălui său, ale mamei sale si ale fetei, care 
rămase în genuche rugindu-l, mărturisi că în adevăr 
el este fiul lor cel mai mic. 
Prislea le povesti apoi toată istoria sa, le spuse si cum 
a ieșit d-asupra pămîntului si le arătă si mărul de 
aur al zmeului. 
Atunci împăratul, supărat, chemă pe feciorii lui cei mai 
mari; dar ei cum văzură pe Prislea, o sfechră. Iară 
împăratul întrebă pe Prislea cum să-i pedepsească? 


Viteazul nostru zise : 

— Tată, eu îi iert. 

Toată împărăția s-a bucurat si se mindrea, fälindu-se 
de vitejiile ce făcuse el; iară după moartea tătine-său, 
se sui el în scaunul împărăției si impäräti în pace de 
atunci si pînă în ziua de astăzi, de or fi trăind. 
Trecui si eu pe acolo si stătui de mă veselii la nuntă, 
de unde luai 


O bucată de batoc, 
Sun picior de iepure schiop, 
st încălecai p-o sa si v-o spusei dumneavoastră asa. 

